ร้านต้ังอยู่กลางซอยโยธินพัฒนา 3 สามารถจอดรถได้ริมถนน ตัวร้านสีฟ้าเด่นชัด เหมาะกับเด็กๆ และครอบครัว

นอกจากขายไอศครีมเป็นหลักแล้ว ทางร้านก็มีอาหารให้ได้อิ่มกันด้วย อย่างวันนี้ได้ลอง เคสะเดียส์ไก่ย่าง (169 บาท) ที่รสคล้ายๆ กับพิซซ่าพัฟส์ น่าจะถูกใจเด็กๆ ดี ทานกับสลัดผักสด (110 บาท) ซึ่งทางร้านเลือกใช้น้ำสลัดน้ำใสแบบญี่ปุ่น และโรยชีสมาด้วย รสชาติก็คล้ายๆ ซีซาร์สลัด ส่วนจานหลักเป็นสปาเก็ตตี้อัลเฟรโด้ (140 บาท) เสิร์ฟพร้อมขนมปังกระเทียม จานนี้ยกนิ้วให้เลย

มาร้านนี้ต้องไม่พลาดชิมไอศครีม ลองสั่งไอศครีม (55 บาท) มาปิดท้ายมื้อนี้สักถ้วย ที่ทางร้านเสิร์ฟในถ้วยแช่จนเย็นฉ่ำ หรือถ้าท้องคุณยังรับมือไหว ก็ลองสั่งคู่กับแพนเค้กหรือวาฟเฟิลก็ได้